LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SVEIKATOS APSAUGOS MINISTRO

2024 M. KOVO 6 D. ĮSAKYMO NR. V-294 „DĖL RACIONALAUS VAISTŲ VARTOJIMO SKATINIMO KOMITETO NUOSTATŲ IR DARBO REGLAMENTO PATVIRTINIMO“ PAKEITIMO

2025 m. vasario 14 d. Nr. V-105

Vilnius

1. P a k e i č i u Lietuvos Respublikos sveikatos apsaugos ministro 2024 m. kovo 6 d. įsakymą Nr. V-294 „Dėl Racionalaus vaistų vartojimo skatinimo komiteto nuostatų ir darbo reglamento patvirtinimo“:

1.1. Pakeičiu nurodytu įsakymu patvirtintus Racionalaus vaistų vartojimo skatinimo komiteto nuostatus:

1.1.1. Pakeičiu 2 punktą ir jį išdėstau taip:

„2. Vaistų komiteto sudėtį tvirtina Valstybinės ligonių kasos prie Sveikatos apsaugos ministerijos (toliau – VLK) direktorius.“

1.1.2. Pakeičiu 7.6 papunktį ir jį išdėstau taip:

„7.6. kartu su VLK organizuoja seminarus ir konferencijas racionalaus vaistų vartojimo temomis;“.

1.1.3. Pakeičiu 9.1 papunktį ir jį išdėstau taip:

„9.1. ne mažiau kaip 3 VLK atstovų;“.

1.1.4. Pakeičiu 10 punktą ir jį išdėstau taip:

„10. Vaistų komiteto nariu, atstovaujančiu SAM ar VLK, skiriamas valstybės tarnautojas arba darbuotojas, dirbantis pagal darbo sutartį, turintis aukštojo mokslo kvalifikaciją, įgytą baigus universitetines sveikatos mokslų, informatikos mokslų arba socialinių mokslų studijų krypčių grupės studijas, arba jai lygiavertę aukštojo mokslo kvalifikaciją ir ne mažesnę kaip vienų metų darbo patirtį privalomojo sveikatos draudimo ar sveikatos sistemos administravimo srityje.“

1.2. Pakeičiu nurodytu įsakymu patvirtintą Racionalaus vaistų vartojimo skatinimo komiteto darbo reglamentą:

1.2.1. Pakeičiu 8 punktą ir jį išdėstau taip:

„8. Sekretoriaus funkcijas vykdo VLK darbuotojas. Sekretorius nėra Vaistų komiteto narys ir neturi balsavimo teisės. VLK techniškai aptarnauja Vaistų komitetą.“

1.2.2. Pakeičiu 17 punktą ir jį išdėstau taip:

„17. Posėdžių protokolai, Deklaravimo apraše nurodyti dokumentai ir kiti Vaistų komiteto gauti ir rengiami dokumentai registruojami ir saugomi VLK.“

1.2.3. Pakeičiu 18 punktą ir jį išdėstau taip:

„18. Sekretorius organizuoja pažymėjimų apie Vaistų komiteto organizuotuose seminaruose, konferencijose ir mokymuose perskaitytus ar išklausytus pranešimus bei parengtą duomenų analizę išdavimą sveikatos priežiūros ir farmacijos specialistams, vadovaudamasis Sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarka, patvirtinta Lietuvos Respublikos sveikatos apsaugos ministro 2002 m. kovo 18 d. įsakymu Nr. 132 „Dėl Sveikatos priežiūros ir farmacijos specialistų profesinės kvalifikacijos tobulinimo ir jo finansavimo tvarkos“. Šiuose pažymėjimuose nurodomas profesinės kvalifikacijos tobulinimo valandų skaičius. Pažymėjimus pasirašo VLK.“

1.2.4. Pakeičiu 19.8 papunktį ir jį išdėstau taip:

„19.8. iš VLK gauti organizacinę ir techninę pagalbą vykdant Vaistų komiteto veiklą.“

2. N u s t a t a u, kad šis įsakymas įsigalioja 2025 m. liepos 1 d.

Sveikatos apsaugos ministrė	Marija Jakubauskienė